Diari Oficial de la Generalitat Valenciana


Sumari del DOGV 9483, del 02-12-2022 (2022/11157)

RESOLUCIÓ de 30 de novembre de 2022, de la Presidència de la Generalitat, de concessió de de subvencions destinades al sosteniment de les mancomunitats de municipis de la Comunitat Valenciana d'àmbit comarcal.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9483

Data del DOGV
:   02-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11986


Data del document
:   30-11-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de novembre de 2022, de la Presidència de la Generalitat, de concessió de de subvencions destinades al sosteniment de les mancomunitats de municipis de la Comunitat Valenciana d'àmbit comarcal. [2022/11251]  
I. Pel Decret 26/2022, de 8 de setembre, del president de la Generalitat, publicat en el Diari Oficial de la Generalitat Valenciana núm. 9429, de 16 de setembre de 2022, es van aprovar les bases reguladores de les subvencions destinades al sosteniment de les mancomunitats de municipis de la Comunitat Valenciana d'àmbit comarcal.  
  
II. Per Resolució de 25 d'octubre de 2022, de la Presidència de la Generalitat, publicada en el Diari Oficial de la Generalitat Valenciana núm. 9459, de 28 d'octubre de 2022, es van convocar, per a l'any 2022, subvencions destinades al sosteniment de les mancomunitats de municipis de la Comunitat Valenciana d'àmbit comarcal.  
  
III. Reunida la comissió avaluadora el passat 22 de novembre, de conformitat amb el que estableix l'article 9 del Decret 26/2022, va elaborar la proposta de resolució que preveu l'article referit sobre les onze sol·licituds presentades, de les quals no va admetre a tràmit les presentades per les mancomunitats següents, atés que no reuneixen els requisits exigits en l'article 2 del Decret 26/2022:  
- Mancomunidad de la Vid y el Mármol - VIDIMAR  
- Mancomunitat de Serveis Socials de la Marina Alta  
- Mancomunitat L'Alcalatén - Alto Mijares  
  
IV. De conformitat amb el que estableix l'article 8 del Decret 26/2022, de 8 de setembre, del president de la Generalitat, per a determinar la quantia de les subvencions s'han tingut en compte els criteris de pressupost (capítols I i II, despeses de personal i despeses corrents en béns i serveis) i població mancomunada.  
  
V. Per a facilitar que les actuacions subvencionables puguen aconseguir la seua finalitat i la presentació de la corresponent justificació, contribuint d'aquesta manera a l'eficàcia de la convocatòria i a les necessitats de suport reforçat a les mancomunitats d'àmbit comarcal, davant la impossibilitat material de presentar els justificants en la data assenyalada en l'article 13 del Decret 26/2022, de 8 de setembre, la comissió avaluadora ha proposat ampliar fins al 16 de desembre la presentació de la documentació.   
En virtut de tot el que s'ha exposat, i d'acord amb el que es disposa en l'article 10 del Decret 26/2022, de 8 de setembre, del president de la Generalitat, resolc:  
  
Primer  
Concedir a les mancomunitats de municipis, un total de 8, que s'indiquen en l'Annex, les quantitats que s'hi expressen en concepte d'ajudes destinades al sosteniment de les mancomunitats de municipis de la Comunitat Valenciana d'àmbit comarcal, sent l'import total concedit de 700.000,00 ?, amb càrrec a la línia de subvenció S8864000, inclosa en el programa 79.32.48.867.41, Administració Local i Organització Territorial del Consell, del pressupost de la Generalitat per a l'exercici 2022.  
  
  
Segon  
Atesa la impossibilitat material de presentar els justificants en la data assenyalada en l'article 13 del Decret 26/2022, de 8 de setembre, i d'acord amb l'habilitació prevista en l'article referit, s'estableix, com a data límit per a presentar la documentació justificativa de la subvenció, el 16 de desembre de 2022.  
  
Tercer  
Inadmetre la resta de sol·licituds per no complir els requisits establits en l'article 2 del Decret 26/2022, de 8 de setembre, del president de la Generalitat, pel qual s'estableixen les bases reguladores de les subvencions destinades al sosteniment de les mancomunitats de municipis de la Comunitat Valenciana d'àmbit comarcal.  
  
Quart  
A l'efecte que es puguen lliurar les quantitats corresponents, les entitats beneficiàries han de justificar la realització de qualsevol despesa subvencionable, per a la qual cosa les entitats beneficiàries hauran de presentar:  
- Un certificat acreditatiu d'haver obtingut la resolució de qualificació d'àmbit comarcal conforme al Títol III de la Llei 21/2018, de 16 d'octubre, de mancomunitats de la Comunitat Valenciana, o un certificat d'haver iniciat l'expedient de modificació estatutària de la Llei 21/2018, de 16 d'octubre, de mancomunitats de la Comunitat Valenciana, per a la seua conversió en mancomunitats d'àmbit comarcal abans de la finalització del termini de presentació de sol·licituds.  
- Un certificat de les despeses realitzades objecte de subvenció, segons el model expressat en la convocatòria de la subvenció.  
- La còpia compulsada de les nòmines i de les factures reglamentàries, segons la normativa vigent, així com qualsevol altra documentació justificativa suficient, si és el cas. Tant les factures com la indicada documentació hauran de correspondre's amb les despeses realitzades durant el període que figure en la convocatòria, i per un import equivalent al de l'ajuda concedida, en els termes exposats en la resolució de concessió.  
- Un certificat acreditatiu de trobar-se al corrent en el compliment de l'obligació de rendició dels comptes anuals davant la Sindicatura de Comptes.  
  
Cinqué  
Les ajudes concedides podran ser revocades, minorades o reintegrades si hi concorren els supòsits als quals es refereixen els articles 14 i 15 del Decret 26/2022, de 8 de setembre, del president de la Generalitat.  
  
Sisé  
L'entitat beneficiària quedarà sotmesa a totes les obligacions que estableixen les bases reguladores i la normativa en matèria de subvencions.  
  
Contra la present resolució, que posa fi a la via administrativa, les mancomunitats podran interposar, potestativament, un recurs de reposició davant el mateix òrgan que l'ha dictada, en el termini d'un mes comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València 30 de novembre de 2022.- El president de la Generalitat, p. d. (Decret 26/2022, de 8 de setembre), el director general d'Administració Local: Antonio Such Botella.  
  
  
ANNEX  
Ajudes concedides  
  
Mancomunitats Total ajuda  
Mancomunitat comarcal Marina Alta 90.322,58  
Mancomunidad intermunicipal del Alto Palancia 67.741,94  
Mancomunitat de la Ribera Baixa 90.322,58  
Mancomunidad de la Ribera Alta 135.483,87  
Mancomunidad de municipios Rincón de Ademuz 45.161,28  
Mancomunidad La Canal de Navarrés 67.741,94  
Mancomunitat Comarcal Els Ports 67.741,94  
Mancomunidad de municipios de La Safor 135.483,87